
BEVEZETÉS, ÁLTALÁNOS INFORMÁCIÓK


Az ajánlatkérő nevében eljáró szervezetnek jelen dokumentáció kiadásával az a célja, hogy a versenysemlegesség lehető legteljesebb biztosításával minden ajánlattevőnek lehetővé tegye a sikeres ajánlattételt. Ezen cél elérése érdekében a jelen dokumentáció - megfelelően csoportosítva, akár ismételve is - tartalmazza azokat az adatokat és tényeket, melyek elősegíthetik a sikeres ajánlattételt. 

Jelen dokumentáció az ajánlatkérő által az ajánlattevők részére az elektronikus közbeszerzési rendszeren keresztül megküldött ajánlattételi felhívás alapján készült.

Az ajánlattételi felhívásban nem szabályozott kérdésekben jelen dokumentáció rendelkezései az irányadóak és kötelezőek az ajánlat összeállítására és benyújtására vonatkozóan; esetleges ellentmondás esetén az ajánlattételi felhívás rendelkezései az irányadóak.































I. 	A KÖZBESZERZÉSI ELJÁRÁS RENDJÉRE VONATKOZÓ ÁLTALÁNOS KÖVETELMÉNYEK ÉS INFORMÁCIÓK AZ AJÁNLATTEVŐK RÉSZÉRE

1. A dokumentációban alkalmazott egyes kifejezések értelmezése

1.1. Ajánlatkérő: a 2. pontban meghatározott szervezet, amely azonos a közbeszerzési eljárás eredményeként létrejövő szerződésben a Megrendelővel.

Az ajánlatkérő és a Megrendelő fogalmakat általában, mint egyezőket alkalmazzuk. 

1.2. Ajánlattevő: az a gazdasági szereplő, aki (amely) a közbeszerzési eljárásban ajánlatot nyújt be. 

1.3. Dokumentáció: az általános és speciális követelményeket tartalmazó iratanyag, melyet az ajánlattevő vagy az ajánlatban megnevezett alvállalkozó a jelen eljárás ajánlati felhívásának előírásait betartva elektronikus úton elért. A dokumentációt ajánlatonként legalább egy ajánlattevőnek vagy az ajánlatban megnevezett alvállalkozónak elektronikus úton el kell érnie az ajánlattételi határidő lejártáig, ez az érvényes ajánlattétel feltétele. 

A dokumentáció rendelkezéseinek nem megfelelően benyújtott ajánlat a közbeszerzésekről szóló 2015. évi CXLIII. törvény (a továbbiakban, mint „Kbt.”) 73. § (1) bekezdés e) pontja szerint érvénytelen.
	
1.4. EKR: A 2015. évi CXLIII. törvény és az elektronikus közbeszerzés részletes szabályairól szóló 424/2017. (XII. 19.) Korm. rendeletben meghatározott elektronikus közbeszerzési rendszer. A Miniszterelnökség által üzemeltetett központi közbeszerzési nyilvántartás és a közbeszerzési eljárások elektronikus lebonyolítását támogató informatikai rendszer

1.5. Szerződés: a közbeszerzési eljárás nyertes ajánlattevőiként kihirdetett ajánlattevők és az ajánlatkérő között létrejövő szerződés. 

2. Az ajánlatkérő:

Herceghalom Község Önkormányzata
cím: 			2053 Herceghalom, Gesztenyés utca 13.
	

Az ajánlatkérő nevében eljáró szervezet:

CORDICT Kft.
cím: 	1012 Budapest, Attila út 79. I. em. 7.
képviseli: 	dr. Panácz István
kapcsolattartó:	dr. Szabó László
telefon: 	+36 30 4503439
email: 	szabo.laszlo@cordict.hui  



Tárgyi közbeszerzési eljárásban eljáró közbeszerzési szaktanácsadó:
Név:			dr. Panácz István
Lajstromszám:	00037
Levelezési cím: 	1012 Budapest, Attila út 79. 1/7.		
E-mail cím:	 	panacz.istvan@cordict.hu
	 
Név:			dr. Szabó László
Lajstromszám:	01439
Levelezési cím: 	1012 Budapest, Attila út 79. 1/7.		
E-mail cím:	 	szabo.laszlo@cordict.hu

3. Az ajánlati dokumentáció rendelkezésre bocsátásával kapcsolatos információk:

A dokumentációt bármely érdekelt gazdasági szereplő térítésmentesen jogosult átvenni. 

A Kbt. 57. § (2) bekezdés alapján a közbeszerzési dokumentumokat ajánlatonként legalább egy ajánlattevőnek, vagy az ajánlatban megnevezett alvállalkozónak elektronikus úton el kell érnie, az ajánlattételi határidő lejártáig. 

A dokumentáció másra át nem ruházható. 


4. A közbeszerzési eljárás tárgya, főbb mennyisége: 

Az ajánlati felhívás II.1.4) és II.2.4) pontjában, valamint a műszaki leírásban meghatározottak szerint.

5. Nyertes Ajánlattevő feladata: 

Nyertes ajánlattevő köteles a közbeszerzés tárgyát képező építési beruházást a felhívásban, a jelen ajánlati dokumentációban meghatározottak és annak részét képező szerződéstervezet rendelkezései szerint, illetve a műszaki dokumentációban meghatározott mennyiségi és minőségi meghatározás szerint a vonatkozó jogszabályok, szabványok, munkavédelmi és tűzvédelmi, illetve egyéb előírások és minőségi követelmények betartása mellett megvalósítani.

Nyertes ajánlattevő feladata kiterjed a felhívásban és az ajánlati dokumentációban, valamint a műszaki dokumentációban meghatározott valamennyi feladatra, abban az esetben is, ha azt a vállalkozási szerződés nem tartalmazza; illetve esetlegesen azon feladatokra is, amelyeket a vállalkozási szerződés tartalmaz, azonban a műszaki dokumentáció nem.




6. A teljesítés helye és a szerződés időtartama: 

A teljesítés helye: az ajánlati felhívás II.2.3) pontjában, valamint a műszaki leírásban rögzítettek szerint. 

A szerződés időtartama: az ajánlati felhívás II.2.7) pontjában foglaltak szerint.

7. Többváltozatú ajánlat és részajánlat:  

Ajánlatkérő a többváltozatú ajánlat lehetőségét kizárja. 

Ajánlatkérő a részajánlattétel lehetőségét nem biztosítja. 

Ajánlattevő csak és kizárólag a dokumentációban meghatározott minőségi és mennyiségi meghatározások szerinti ajánlatot terjeszthet elő.

8. Az ajánlat költségei 

8.1 Az ajánlat elkészítésével és benyújtásával kapcsolatos összes költséget az ajánlattevőnek kell viselnie. Az ajánlattevőnek nincs joga semmilyen, a dokumentációban kifejezetten megadott jogcímen kívül egyéb - így különösen anyagi - igény érvényesítésére. A közbeszerzési eljárás eredményes, vagy eredménytelen befejezésétől függetlenül az ajánlatkérővel és az eljáróval szemben ezen költségekkel kapcsolatban semmilyen követelésnek nincs helye, kivéve a Kbt. 177. § (2) bekezdésében foglaltakat.

8.2 Az ajánlatkérő kifejezetten nyilatkozik, hogy a Kbt. előírásain túl, az ajánlatok elkészítésével kapcsolatosan sem a nyertes ajánlattevőnek, sem más ajánlattevőknek semmiféle – esetleges jövőbeni – térítésre nem kötelezhető. 

8.3 Az ajánlatkérő a benyújtott ajánlatokat nem szolgáltatja vissza sem egészben, sem részeiben, azokat nem bontja meg, az iratokat a Kbt. 46. § (2) bekezdése szerint kezeli.

9. Az ajánlatok kidolgozásának feltételei 

9.1 Az ajánlattevőknek az eljárás során egy írásos ajánlatot kell elkészíteniük a közbeszerzésekről szóló 2015. évi CXLIII. törvénynek a Harmadik Rész 115. § bekezdéseinek megfelelő hirdetmény közzététele nélküli, uniós értékhatár alatti közbeszerzési eljárásra vonatkozó előírásaival összhangban.

9.2 Az ajánlattevőnek nyertesként történő kihirdetése esetén nincs lehetősége ajánlata, vagy a jelen dokumentáció bármely, akárcsak rész kérdésének megváltoztatására sem. 

9.3 Az ajánlatkérő és a gazdasági szereplők között a közbeszerzési eljárással kapcsolatos, a Kbt.-ben vagy végrehajtási rendeletében szabályozott írásbeli kommunikáció – ha a Kbt., illetve 424/2017. (XII. 19.) Korm. rendelet alapján más nem következik – elektronikus úton, az EKR-ben történik.

9.4 Ahol a Kbt. vagy annak felhatalmazása alapján megalkotott jogszabály alapján az ajánlatkérő a közbeszerzési eljárás során valamely dokumentum benyújtását írja elő, a dokumentum benyújtható az EKR-ben kitöltött elektronikus űrlap alkalmazásával, vagy – amennyiben az adott dokumentumra a nyilatkozattétel nyelvén elektronikus űrlap nem áll rendelkezésre – a papíralapú dokumentum egyszerű elektronikus másolata formájában. Az elektronikus csatolmányként benyújtott nyilatkozatokból és dokumentumokból, melyek kapcsán Ajánlatkérő jogosult meghatározni az egyes dokumentumok elvárt fájlformátumát és a benyújtandó dokumentumokkal kapcsolatos egyéb elvárásait az ajánlat vonatkozásában az alábbi követelményeket írja elő: Az elektronikus csatolmányként benyújtandó dokumentumokat olvashatóan megjeleníthető, elektronikus másolati formában, „pdf” kiterjesztésű fájlformátumban szükséges benyújtani. Amennyiben ajánlatkérő árazott költségvetés benyújtását írja elő, abban az esetben az árazott költségvetést „pdf”, vagy „xls” vagy „xlsx” kiterjesztésű fájlformátumban szükséges benyújtani. Az elektronikus csatolmányként benyújtásra kerülő dokumentumokat tartalmazó fájlok megengedett maximális mérete file-onként 25 MB (megabájt). Amennyiben az EKR-ben az adott dokumentumra vonatkozó elektronikus űrlap a nyilatkozattétel nyelvén nem áll rendelkezésre, a nyilatkozat csatolható az EKR-ben legalább fokozott biztonságú elektronikus aláírással ellátott dokumentumként is, az ajánlatkérő azonban nem követeli meg elektronikus aláírás alkalmazását. Az olyan nyilatkozat azonban, amely közvetlenül valamely követelés érvényesítésének alapjául szolgál (különösen garanciavállaló nyilatkozat vagy kezességvállalásról szóló nyilatkozat), elektronikus okiratként feleljen meg a polgári perrendtartásról szóló törvény szerinti teljes bizonyító erejű magánokirat követelményeinek. Ahol a Kbt. végrehajtási rendelete közjegyző vagy szakmai, illetve gazdasági kamara által hitelesített nyilatkozat benyújtását írja elő, a dokumentum benyújtható a papíralapon hitelesített dokumentum egyszerű elektronikus másolataként, vagy olyan formában is, ahol a papíralapon vagy legalább fokozott biztonságú elektronikus aláírással elektronikus úton megtett nyilatkozatot közjegyző vagy szakmai, illetve gazdasági kamara – legalább fokozott biztonságú elektronikus aláírással vagy bélyegzővel – elektronikusan látta el hitelesítéssel.

9.5 Amennyiben valamely nyilatkozatminta az EKR-ben elektronikus űrlapként a nyilatkozat megtételének nyelvén rendelkezésre áll, a nyilatkozatot az elektronikus űrlap kitöltése útján kell az ajánlat részeként megtenni. Ha az adott nyilatkozatra az EKR-ben elektronikus űrlap áll rendelkezésre, azt akkor is ki kell tölteni, ha az ajánlatkérő az adott nyilatkozat más nyelven történő benyújtását is lehetővé teszi az ajánlatban, és az ajánlattevő eltérő nyelvű nyilatkozatot csatol a rendszerben. Ebben az esetben, ha az elektronikus űrlap magyar nyelven kerül kitöltésre, azt a csatolt nyilatkozat felelős fordításának kell tekinteni.

9.6 Ahol a Kbt. vagy annak végrehajtási rendelete valamely dokumentum közvetlen megküldését írja elő, azon a dokumentum elektronikus hozzáférhetővé tételét is érteni kell.

9.7 Az EKR-ben elektronikus úton tett nyilatkozat tekintetében az ajánlatkérő szervezet vagy – az ajánlatot vagy részvételi jelentkezést a rendszerben benyújtó gazdasági szereplő esetében – a gazdasági szereplő képviselőjének kell tekinteni azt a személyt, aki az EKR-ben az ajánlatkérő szervezet vagy gazdasági szereplő részéről a nyilatkozattételhez szükséges hozzáféréssel és jogosultsággal rendelkezik. Az EKR-ben kitöltött elektronikus űrlapot e vélelem alapján az ajánlatkérő szervezet, illetve a gazdasági szereplő eredeti nyilatkozatának kell tekinteni.

9.8 [bookmark: _Hlk61946983]A gazdasági szereplő a Kbt. 44. §-ának alkalmazása során az üzleti titkot tartalmazó dokumentum elkülönített elhelyezésére az EKR-ben erre szolgáló funkciót alkalmazza.

9.9 Ahol az EKR az ajánlatkérő által létrehozandó dokumentumra elektronikus űrlapot biztosít, az ajánlatkérő ezen dokumentumokat az elektronikus űrlap alkalmazásával köteles létrehozni.

9.10 Az elektronikusan megküldött dokumentum beérkezésének tényéről az EKR – valamint ahol e rendelet lehetővé teszi, az alkalmazott más informatikai rendszer – haladéktalanul automatikus elektronikus visszaigazolást küld. Az elektronikus dokumentum beérkezésének ideje az automatikus visszaigazolásban szereplő időpont.

9.11 A Kbt. 41/A § (4) bekezdésében foglaltak alapján az EKR-ben elektronikus úton tett nyilatkozat tekintetében Ajánlatkérő a gazdasági szereplő képviselőjének tekinti azt a személyt, aki az EKR-ben az ajánlatkérő szervezet vagy gazdasági szereplő részéről a nyilatkozattételhez szükséges hozzáféréssel és jogosultsággal rendelkezik. Az EKR-ben kitöltött elektronikus űrlapot e vélelem alapján az ajánlatkérő szervezet, illetve a gazdasági szereplő eredeti nyilatkozatának kell tekinteni.

9.12 Az EKR által biztosított elektronikus űrlapok
a) nem jogszabályi változásból eredő, technikai módosítása esetén az ajánlatkérők jogosultak az eljárás megindítása és annak lefolytatása során azon elektronikus űrlapok alkalmazására, amelyek az eljárás előkészítése során rendelkezésre álltak; vagy
b) jogszabályi változásból eredő módosítása esetén az ajánlatkérő köteles – a jogszabályok által meghatározott átmeneti rendelkezések és hatálybalépésre vonatkozó szabályok figyelembevételével – az előkészítés során rendelkezésre álló űrlapok helyett, a jogszabályi változásokra figyelemmel módosított elektronikus űrlapok alkalmazásával megindítani az eljárást.

9.13 Az ajánlattevőnek az ajánlatát az EKR azok benyújtására szolgáló funkciója alkalmazásával kell ajánlatként benyújtania. Az egyéb módon benyújtott dokumentum nem minősül ajánlatnak.

9.14  Az EKR-ben elektronikus űrlap benyújtásával teendő nyilatkozatokat a közös ajánlattevők, valamint az alkalmasság igazolásában részt vevő más szervezetek képviseletében az ajánlatot benyújtó gazdasági szereplő teszi meg. A más nevében tett nyilatkozatok megtételére meghatalmazott gazdasági szereplő kizárólag azért felel, hogy a meghatalmazásnak és a számára rendelkezésre bocsátott nyilatkozatoknak, adatoknak az általa elektronikusan megtett nyilatkozatok megfelelnek, ez a szabály azonban nem érinti a közös ajánlattevők Kbt. 35. § (6) bekezdése szerinti egyetemleges felelősségét.

9.15 Az ajánlattevő a felhívásban és a dokumentációban meghatározottakkal kapcsolatban az ajánlattételi határidő lejártát megelőzően – a Kbt. 56. § (3) bekezdésében és a Kbt. 114. § (6) bekezdésében meghatározott határidő figyelembevételével – írásban kiegészítő információkért fordulhat az eljáróhoz, aki a kért információt az ajánlattételi határidő lejárta előtt ésszerű időben megadja.

10. Az ajánlatok benyújtásának határideje, címe és formai kellékei

10.1. Az ajánlatnak az ajánlattételi határidő lejártának a felhívás IV.2.2) pontjában rögzített időpontjáig kell elektronikusan beérkeznie. A beérkezés időpontjáról az EKR visszaigazolást küld.

10.2. Az ajánlatokat tartalmazó iratok felbontását az EKR az ajánlattételi határidő lejártát követően, kettő órával később kezdi meg.

10.3. Az elektronikusan benyújtott ajánlatok felbontását az EKR végzi úgy, hogy a bontás időpontjában az ajánlatok vagy részvételi jelentkezések az ajánlatkérő számára hozzáférhetővé válnak.

10.4. Az elektronikusan benyújtott ajánlat esetében a Kbt. 68. § (4)–(5) bekezdése szerinti adatokat az EKR a bontás időpontjától kezdve azonnal elektronikusan – azzal a tartalommal, ahogyan azok az ajánlatban szerepelnek – az ajánlattevők részére elérhetővé teszi.


11. Az ajánlatok bontása 
[bookmark: _Hlk61944596]
11.1. Az ajánlatokat tartalmazó iratok felbontását az EKR az ajánlattételi határidő lejártát követően, kettő órával később kezdi meg.

11.2. Az elektronikusan benyújtott ajánlatok felbontását az EKR végzi úgy, hogy a bontás időpontjában az ajánlatok vagy részvételi jelentkezések az ajánlatkérő számára hozzáférhetővé válnak.

11.3. Az elektronikusan benyújtott ajánlat esetében a Kbt. 68. § (4)–(5) bekezdése szerinti adatokat az EKR a bontás időpontjától kezdve azonnal elektronikusan – azzal a tartalommal, ahogyan azok az ajánlatban szerepelnek – az ajánlattevők részére elérhetővé teszi.

12. Az ajánlatok módosítása, visszavonása és az ajánlati kötöttség

12.1 Az ajánlattevő ajánlatát az ajánlati kötöttség beálltáig módosíthatja, illetve vonhatja vissza. Az ajánlattevőnek a korábban az EKR-ben benyújtott ajánlatot az új ajánlat megtétele előtt vissza kell vonnia.

12.2 Az ajánlati kötöttség időtartama: az ajánlati felhívásban meghatározottak szerint.

Felhívjuk az ajánlattevők figyelmét arra, hogy megajánlásaikat az ajánlati kötöttségre és az ezzel kapcsolatos Kbt-ben rögzített előírásokra tekintettel tegyék meg. 

13. ÜZLETI TITOK VÉDELME

A gazdasági szereplő az ajánlatban, hiánypótlásban, valamint a Kbt. 72. § szerinti indokolásban elkülönített módon elhelyezett, üzleti titkot tartalmazó iratok nyilvánosságra hozatalát megtilthatja. 

Az üzleti titkot tartalmazó irat kizárólag olyan információkat tartalmazhat, amelyek nyilvánosságra hozatala a gazdasági szereplő üzleti tevékenysége szempontjából aránytalan sérelmet okozna. A gazdasági szereplő az üzleti titkot tartalmazó, elkülönített irathoz indokolást köteles csatolni, amelyben részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet. A gazdasági szereplő által adott indokolás nem megfelelő, amennyiben az általánosság szintjén kerül megfogalmazásra.

Gazdasági szereplő nem nyilváníthatja üzleti titoknak különösen
a) azokat az információkat, adatokat, amelyek elektronikus, hatósági vagy egyéb nyilvántartásból bárki számára megismerhetők,
b) az információs önrendelkezési jogról és az információszabadságról szóló 2011. évi CXII. törvény 27. § (3) bekezdése szerinti közérdekből nyilvános adatokat,
c) az ajánlattevő, illetve részvételre jelentkező által az alkalmasság igazolása körében bemutatott
ca) korábban teljesített közbeszerzési szerződések, illetve e törvény szerinti építés- vagy szolgáltatási koncessziók megkötésére, tartalmára és teljesítésére vonatkozó információkat és adatokat,
cb) gépekre, eszközökre, berendezésekre, szakemberekre, tanúsítványokra, címkékre vonatkozó információkat és adatokat,
d) az ajánlatban meghatározott áruk, építési beruházások, szolgáltatások leírását, ide nem értve a leírásnak azt a jól meghatározható elemét, amely tekintetében a Kbt. 44. § (1) bekezdésben meghatározott feltételek az ajánlattevő által igazoltan fennállnak,
e) ha az ajánlatkérő annak benyújtását kéri, az ajánlattevő szakmai ajánlatát, ide nem értve a szakmai ajánlatnak azt a jól meghatározható elemét, amely tekintetében a Kbt. 44. § (1) bekezdésben meghatározott feltételek az ajánlattevő által igazoltan fennállnak és a (3) bekezdés alapján nincs akadálya az üzleti titokká nyilvánításnak.

A gazdasági szereplő nem tilthatja meg nevének, címének (székhelyének, lakóhelyének), valamint olyan ténynek, információnak, megoldásnak vagy adatnak (a továbbiakban együtt: adat) a nyilvánosságra hozatalát, amely a Kbt. 76. § szerinti értékelési szempont alapján értékelésre kerül, de az ezek alapjául szolgáló – a Kbt. 44. § (2) bekezdés hatálya alá nem tartozó – részinformációk, alapadatok (így különösen az árazott költségvetés) nyilvánosságra hozatalát megtilthatja.

Az ajánlattevő a Kbt. 44. §-ának alkalmazása során az üzleti titkot tartalmazó dokumentum elkülönített elhelyezésére az EKR-ben erre szolgáló funkciót alkalmazza.

Az üzleti titok védelmének és a fenti iratok üzleti titokká nyilvánításának részletes szabályait a Kbt. 44. § tartalmazza.

Figyelem! A Kbt. 73. § (1) bekezdés fa) pontja értelmében, ha a gazdasági szereplő valamely adatot a 44. § (2)-(3) bekezdésébe ütköző módon – az (1) bekezdés alkalmazására is figyelemmel – minősít üzleti titoknak és ezt Ajánlatkérő hiánypótlási felhívását követően sem javítja, az ajánlatban, a Kbt. 72. § szerinti indokolásban elkülönített módon elhelyezett üzleti titok esetén vagy az ajánlathoz tartozó hiánypótlásban elhelyezett üzleti titok esetén az ajánlat érvénytelenségét vonja maga után.

Ajánlattevő köteles csatolni nyilatkozatát az üzleti titok vonatkozásában. A nyilatkozat nemleges tartalommal is csatolandó. 

14. Az ajánlatokkal kapcsolatos pontosítások 

14.1. Az ajánlatok elbírálása során az ajánlatkérő, illetve a képviseletében eljáró megbízott írásban és a többi ajánlattevő egyidejű értesítése mellett, határidő megadásával felvilágosítást kérhet az ajánlatban található, nem egyértelmű kijelentések, nyilatkozatok, igazolások tartalmának tisztázása érdekében a Kbt. 71. § rendelkezéseinek megfelelően.

14.2. Az ajánlatkérő a Kbt. 71. § (6) bekezdésében meghatározott rendelkezésre tekintettel tájékoztatja az ajánlattevőket, hogy abban az esetben, ha a hiánypótlással az ajánlattevő az ajánlatban korábban nem szereplő gazdasági szereplőt von be az eljárásba, és e gazdasági szereplőre tekintettel lenne szükséges az újabb hiánypótlás, ajánlatkérő újabb hiánypótlást egy alkalommal rendel el.

14.3. Amennyiben az EKR-ben az ajánlat részeként csatolt dokumentum nem tesz eleget a közbeszerzési dokumentumokban meghatározott, az ajánlat részét képező dokumentumok informatikai jellemzőire vonatkozó követelményeknek, de az ajánlatkérő számára olvasható, illetve megjeleníthető, az ajánlatkérő – ha azt nem tartja szükségesnek – nem köteles hiánypótlásra felhívni az ajánlattevőt, és úgy kell tekinteni, hogy az ajánlat megfelelt az előírt követelményeknek. Amennyiben az ajánlat részeként csatolt dokumentum nem tesz eleget az előírt informatikai követelményeknek és az ajánlatkérő számára nem olvasható, illetve jeleníthető meg, ez nem tekinthető formai hiányosságnak, azt úgy kell kezelni, mintha az ajánlattevő az érintett dokumentumot nem nyújtotta volna be és a Kbt. hiánypótlásra vonatkozó szabályaira figyelemmel kell eljárni.

14.4. Amennyiben az EKR-ben az ajánlat részeként csatolt dokumentum eleget tesz a közbeszerzési dokumentumokban meghatározott, az ajánlat részét képező dokumentumok informatikai jellemzőire vonatkozó követelményeknek, de az egyéb okból nem olvasható, illetve nem jeleníthető meg, az ajánlattevőt fel kell hívni az ajánlat olvashatóságához és megjeleníthetőségéhez szükséges szoftver megnevezésére. Az ajánlatkérő – ha a közbeszerzési dokumentumokban eltérően nem rendelkezik – csupán általánosan hozzáférhető, ingyenes vagy szabad szoftvert köteles igénybe venni az ajánlatok olvasásához és megjeleníthetőségéhez az ajánlattevő előbbi nyilatkozata alapján. Amennyiben a dokumentum tartalma ezt követően sem határozható meg, azt úgy kell kezelni, mintha az ajánlattevő az érintett dokumentumot nem nyújtotta volna be és a Kbt. hiánypótlásra vonatkozó szabályaira figyelemmel kell eljárni.


15. Az ajánlatok értékelése

15.1. Ajánlatkérő tárgyi közbeszerzési eljárás valamennyi része esetében a benyújtott ajánlatokat a Kbt. 76. § (2) bekezdés c) pontjában rögzítetteknek megfelelően a „legjobb ár-érték arányt megjelenítő szempont” elve alapján értékeli, az alábbiak szerint.

15.2. A legjobb ár-érték arányt megjelenítő értékelési szempontja esetén a részszempontok értékelése során adható pontszám alsó és felső határa mindkét rész esetén: 0-10, ahol 0 pont a legrosszabb, 10 pont a legjobb érték.









15.3. A módszer, amellyel az ajánlatkérő megadja a pontszámot: 


	Részszempont:
	Súlyszám

	1. A szerződés teljesítésében közreműködő szakember közlekedési építmények szakterületen szerzett felelős műszaki vezetői szakmai tapasztalata (min. 0 – max. 36 hónap)
	15

	2. A kötelező időtartamon felüli többletjótállás hónapokban meghatározott mértéke (0-24 hónap)
	15

	3. Egyösszegű ajánlati ár (nettó HUF)
	70





Az 1- 2. értékelési szempont vonatkozásában a Közbeszerzési Hatóság útmutatója „a nyertes ajánlattevő kiválasztására szolgáló értékelési szempontrendszer alkalmazásáról” (KÉ 2020. 60. szám, 2020. 03.25) 1. sz. melléklet A.1.ab) pontja szerinti egyenes arányosítás.

Az egyenes arányosítás képlete:

P = (Avizsgált /Alegjobb) x (Pmax – Pmin) + Pmin

P: a vizsgált ajánlati elem adott szempontra vonatkozó pontszáma
Pmax: a pontskála felső határa, azaz 10
Pmin: a pontskála alsó határa, azaz 0
Alegjobb: a legelőnyösebb ajánlati elem
Avizsgált: a vizsgált ajánlati elem

A 3. részszempont esetében a Közbeszerzési Hatóság a Közbeszerzési Hatóság útmutatója a nyertes ajánlattevő kiválasztására szolgáló értékelési szempontrendszer alkalmazásáról (KÉ 2020. 60. szám, 2020. 03.25.) 1. sz. melléklet A.1.aa) pontja szerinti fordított arányosítás.


A 3. részszempont esetén alkalmazott fordított arányosítás képlete: 

P = (Alegjobb / Avizsgált) x (Pmax – Pmin) + Pmin

P: a vizsgált ajánlati elem adott szempontra vonatkozó pontszáma
Pmax: a pontskála felső határa, azaz 10
Pmin: a pontskála alsó határa, azaz 0
Alegjobb: a legelőnyösebb ajánlat tartalmi eleme
Avizsgált: a vizsgált ajánlat tartalmi eleme



A fentiek alapján kapott pontszámok képezik az értékelési szempont pontszámát.


Összesítés:

Amennyiben a részpontszámok értékelésekor törtszám keletkezik, úgy két tizedes jegyre történik a kerekítés. 

Az értékelési részszempontok pontszámai megszorzásra kerülnek az értékelési részszempont ajánlati felhívásban és Dokumentációban megadott súlyszámával és ezek a súlyozott pontszámok (szorzatok) kerülnek összeadásra. Az így kapott eredmény adja az ajánlat pontértékét. Az az ajánlat a legkedvezőbb, amelynek az összpontszáma a legnagyobb.

Ha több ajánlatnak azonos a fentiek szerint kiszámított összpontszáma, Ajánlatkérő a Kbt. 77. § (5) bekezdésében foglaltak szerint jár el. Ha több ajánlat ér el azonos legmagasabb összpontszámot, akkor az eljárás nyertese az az ajánlat, amely alacsonyabb ajánlati árat tartalmaz; azonos ajánlati ár esetében pedig az az ajánlat, amely a nem egyenlő értékelési pontszámot kapott részszempontok közül a legmagasabb súlyszámú részszempontra nagyobb értékelési pontszámot kapott. Amennyiben az előbbiek alapján a nyertes ajánlat nem választható ki, akkor arról ajánlatkérő közjegyző jelenlétében megtartott, az azonos legmagasabb összpontszámot elérő ajánlatok közötti sorsolással dönt.


16. A közbeszerzési eljárás nyelve

16.1 [bookmark: _Hlk61945013]A közbeszerzési eljárás nyelve magyar. Ennek megfelelően az ajánlatot magyar nyelven kell beadni, az eljárás során mindennemű levelezés és szóbeli kapcsolattartás magyar nyelven történik. Ajánlatkérő előírja, hogy magyar nyelven kívül az ajánlat nem nyújtható be.

16.2 Amennyiben bármely, az ajánlathoz csatolt okirat, igazolás, nyilatkozat, stb. nem magyar nyelven kerül kiállításra, úgy azt az ajánlattevő magyar nyelvű fordításban is köteles becsatolni. A Kbt. 47. § (1) bekezdése alapján ajánlatkérő a nem magyar nyelven benyújtott dokumentumok ajánlattevő általi felelős fordítását is elfogadja. A fordítás tartalmának helyességéért az ajánlattevő felel. Ajánlatkérő a magyar nyelvű dokumentumot tekinti irányadónak.


17. A dokumentáció fejezeteiben megfogalmazottak érvényesülése, részletes szerződéses feltételek 

17.1. Az ajánlatkérő és a nyertes ajánlattevő között a szerződés az ajánlati felhívás, a jelen ajánlattételi dokumentáció és a nyertesként kihirdetett ajánlat feltételei szerint, az ezekben megfogalmazott tartalommal jön létre.

17.2. A Kbt. 136. § (2) bekezdésében foglaltak alapján a külföldi adóilletőségű nyertes ajánlattevő köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül.

II. ÁRKÉPZÉS, FIZETÉSI FELTÉTELEK
[bookmark: _Toc192568994][bookmark: _Toc192569528][bookmark: _Toc192569758][bookmark: _Toc192576487]

1. Általános megjegyzések

Az ajánlatkérő felhívja az ajánlattevők figyelmét, hogy a dokumentációban megfogalmazottak a szerződés teljesítésének alapfeltételeit, követelményeit határozzák meg.

Az ajánlattevő nem ajánlhat meg olyan pénzügyi konstrukciót, amelyik akadályozza az ajánlatkérőt a pénzforrások jogszabályok szerinti felhasználásában.

Az ajánlatkérő felhívja az ajánlattevők figyelmét, hogy vállalásaikat, elgondolásaikat az előre meghirdetett értékelési rendszer szempontjain belüli értékeléshez szükséges részletességgel fejtsék ki.

2. [bookmark: _Toc192569530][bookmark: _Toc192569760]Árképzés 

Az ajánlati ár kialakítása során a kiadott dokumentáció műszaki tartalmának ismerete mellett az alábbiakat is figyelembe kell venni.

Ajánlatkérő hangsúlyozza, hogy ahol a dokumentációban gyártóra és/vagy típusra való hivatkozás található, ez csak a tárgy jellegének egyértelmű meghatározása érdekében történt. Ajánlattevő ajánlatában bármely más olyan eszközt szerepeltethet, amely az adott funkciónak megfelel, és a megnevezettel egyenértékű.

A beruházás kivitelezését a dokumentációban található Műszaki Dokumentáció alapján kell végezni. 

Az ajánlatban szereplő áraknak fix áraknak kell lenniük, vagyis az Ajánlattevők semmilyen formában és semmilyen hivatkozással sem tehetnek változó árat tartalmazó ajánlatot.

A nettó árakat úgy kell megadni, hogy azok tartalmazzanak minden járulékos költséget, függetlenül azok formájától és forrásától (pl. VÁM, különböző díjak és illetékek, árfolyam kockázatok stb.). 

Az ajánlati árnak tartalmaznia kell a beruházás időtartama alatti árváltozásból eredő vállalkozói kockázatot és vállalkozói hasznot is.

Az ajánlattevők csak magyar forintban (HUF) tehetnek ajánlatot és a szerződéskötés valutaneme is csak ez lehet.

Az ajánlati árnak tartalmaznia kell mindazokat a költségeket, amelyek az ajánlat tárgyának eredményfelelős megvalósításához, az ajánlati feltételekben rögzített feltételek betartásához szükségesek, így többek között minden illetéket, díjat, bérletet, a kivitelezéshez, a hibák kijavításához szükséges költségeket is.

Az ajánlat csak banki átutalásos fizetési módot tartalmazhat, minden egyéb fizetési mód elfogadhatatlan az ajánlatkérő számára. 

Az ajánlatok kidolgozásakor vegyék figyelembe, hogy az ajánlati árnak teljes körűnek kell lennie, vagyis magába kell foglalni minden ajánlattevői kifizetési igényt.

3. A jótállás hónapokban meghatározott mértéke

A többlet jótállás hónapokban meghatározott mértékére – mint 2. értékelési részszempontra - vonatkozóan ajánlattevőknek kell ajánlatot tennie. 

Ajánlatkérő az átadás-átvételtől számított 36 hónap kötelező jótállás vállalását írja elő. 

Az ezen felül vállalt többlet-jótállás értékelési szempont. A kötelező jótálláson felül vállalt 24 hónapot elérő, vagy meghaladó megajánlás esetén ajánlattevő a maximális pontot kapja.

Csak egész hónapok ajánlhatók meg. 

A jótállás kezdő időpontja a sikeres műszaki átadás-átvétel lezárásának időpontja.


4. A szerződés teljesítésében közreműködő szakember közlekedési építmények szakterületen szerzett felelős műszaki vezetői szakmai tapasztalata (min. 0 – max. 36 hónap) 

A szerződés teljesítésében személyesen közreműködő szakember közlekedési építmények szakterületen szerzett felelős műszaki vezetői szakmai tapasztalata (1. részszempont) esetében a maximum további 36 hónap, és az afeletti többlet hónap megajánlásokat Ajánlatkérő egyaránt 36 hónapként veszi figyelembe a pontszámok meghatározásánál és 36 hónapként kerülnek figyelembevételre az értékelés során és egységesen 10 pontot kapnak. A minimálisan megajánlható értékét 0 hónap.

Közlekedési építmények szakterület alatt a 266/2013. (VII. 11.) Korm. rendelet szerinti MV-KÉ, illetve MV-KÉ-R szakterületi jogosultsággal végezhető feladatok értendők: 

„Közlekedési építmények és az azokhoz szerkezetileg vagy funkcionálisan kapcsolódó építményrészek, mérnöki létesítmények - az 1. részbe tartozó építmények kivételével - építés-szerelési munkáinak felelős műszaki vezetése.
Az alábbi építmények építés-szerelési munkáinak felelős műszaki vezetése korlátozás nélkül:
a) út, kerékpárút, gyalogosút, térburkolat,
b) vasút, földalatti vasút, sikló, függőpálya, sífelvonó, c) repülőtér, kikötő,
d) az a)-c) pontban meghatározott építmények műtárgyai (híd, áteresz, alagút, aluljáró, támfal stb.),
e) az a)-c) pontban meghatározott építmények berendezései, tartozékai, zajvédelmi létesítményei és vízelvezetése a befogadóig.”
 
A gyakorlat vonatkozásában csak egész hónap ajánlható meg. Ajánlatkérő „0” megajánlást is elfogad, azzal, hogy ez esetben a megajánlás „0” pontszámot kap. A figyelembe vett hónapok számába Ajánlatkérő teljes hónapként beleszámítja a gyakorlat kezdő és végső hónapját is.

Ajánlattevőnek csatolnia kell a 1. értékelési részszempontra tett ajánlatot alátámasztó, szakembert bemutató Ajánlattevői nyilatkozatot minimálisan az alábbi tartalommal:
	
-	szakember neve és ajánlattevővel való jogviszonyának megjelölése
ÉS
-	Az értékelési részszempontban bemutatott szakember által aláírt szakmai önéletrajz [amely tartalmazza a szakmai tapasztalatát olyan részletességgel, hogy a megajánlott többlet szakmai tapasztalat egyértelműen megállapítható legyen (legalább év/hó részletességgel], valamint rendelkezésre állási nyilatkozat,

Az ajánlatkérő a fentiekben határozta meg azt a legkedvezőbb értéket, melyre és az annál még kedvezőbb vállalásokra egyaránt a ponthatár felső értékével azonos számú pontot ad. 

Ajánlatkérő a legkedvezőbb szintnek megfelelő értéket veszi figyelembe a pontszámok meghatározásánál, tehát a képletbe abban az esetben is a legkedvezőbbnek tekinthető értéket helyettesíti be, ha a legkedvezőbb ajánlat tartalmi eleme ezen értéknél kedvezőbb.





III. AZ AJÁNLAT KIDOLGOZÁSÁNAK FELTÉTELEI


1. Ajánlatkérő felhívja ajánlattevők figyelmét arra, hogy a jelen dokumentációban szereplő nyilatkozatminták ajánlottak, azok alkalmazását ajánlatkérő nem követeli meg, ajánlatkérő formai érvényességi feltételt nem támaszt arra vonatkozóan, hogy az ajánlattevő az előírt nyilatkozatokat a jelen dokumentációban szereplő minták kitöltésével tegye meg. Az ajánlattevő köteles azonban az előírt igazolásokat és nyilatkozatokat olyan tartalommal megtenni, amit az ajánlatkérő a felhívásban vagy a jelen dokumentációban a Kbt. rendelkezései alapján előírt.

2. Az ajánlatnak tartalmaznia kell a Kbt. 66. § (5) bekezdésének megfelelő felolvasólapot, amely tartalmazza a Kbt. 68. § (4) bekezdése szerinti adatokat. Az EKR-ben az ajánlatkérő közbeszerzési dokumentumok között elektronikus űrlapként hozza létre a felolvasólap mintáját, amelyet az ajánlattevő az elektronikus űrlap formájában köteles az ajánlat részeként kitölteni.

3.  Az ajánlatnak tartalmaznia kell ajánlattevőnek a Kbt. 66. § (2) bekezdésében foglaltaknak megfelelő kifejezett nyilatkozatát az ajánlati felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan. 

4. Közös ajánlattétel esetében az ajánlatban csatolni szükséges a közös egyetemleges felelősségvállalásról szóló megállapodást, amely tartalmazza az ajánlattevők között, a közbeszerzési eljárással kapcsolatos hatáskörök bemutatását, kijelöli azon ajánlattevőt, aki a közös ajánlattevőket az eljárás során kizárólagosan képviseli, illetőleg a közös ajánlattevők nevében hatályos jognyilatkozatot tehet. Ki kell terjednie továbbá arra, hogy a közös ajánlattevők képviseletére jogosult gazdasági szereplő az eljárás tekintetében az EKR-ben elektronikus úton teendő nyilatkozatok megtételekor az egyes közös ajánlattevők képviseletében eljárhat. A megállapodásnak azt is tartalmaznia kell, hogy a közös ajánlattevők nyertességük esetén a szerződésben vállalt valamennyi kötelezettség teljesítéséért egyetemleges felelősséget vállalnak. Az ajánlatkérő felhívja az ajánlattevők figyelmét, hogy a Kbt. 35. § (3) bekezdése alapján a közös ajánlattevők csoportjának képviseletében tett minden nyilatkozatnak egyértelműen tartalmaznia kell a közös ajánlattevők megjelölését.

5. Ajánlattevőnek az alábbi cégokmányokat kell az ajánlathoz csatolni: 
- 	folyamatban lévő változásbejegyzési eljárás esetében a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást is, 
- 	az ajánlatot aláírók aláírási címpéldányát, vagy a 2006. évi V. törvény 9. § (1) bekezdés szerinti aláírás-mintáját, 
-	a cégkivonatban nem szereplő kötelezettségvállaló(k) esetében a cégjegyzésre jogosult személytől származó, az ajánlat aláírására vonatkozó (a meghatalmazó és a meghatalmazott aláírását is tartalmazó) írásos meghatalmazást.

6. Az ajánlattétel során a különböző devizák forintra történő átszámításánál az ajánlattevőnek a referenciák esetében az adott referencia teljesítésének napján érvényes, az árbevétel, valamint a beszámoló adatai tekintetében a tárgyi üzleti év utolsó napján érvényes, a Magyar Nemzeti Bank által meghatározott devizaárfolyamokat kell alkalmaznia. Amennyiben a referencia teljesítésének napján, vagy a tárgyi üzleti év utolsó napján nem történt jegyzés, a teljesítés napját vagy az üzleti év utolsó napját megelőző utolsó jegyzési nap árfolyama az irányadó. Az ajánlatban szereplő, nem magyar forintban (HUF) megadott összegek tekintetében az átszámítást tartalmazó iratot is csatolni szükséges az ajánlatban. Bármely okirat, igazolás, nyilatkozat, stb. vonatkozásában csak az alkalmasság megállapításához szükséges sorok (adatok, információk) vonatkozásában szükséges az átszámítást tartalmazó iratot becsatolni.

7. A felhívásban és dokumentációban valamennyi órában megadott határidő közép-európai (CET) idő szerint értendő.

8. A jelen dokumentációban és az ajánlati felhívásban nem szabályozott kérdések vonatkozásában a közbeszerzésről szóló 2015. évi CXLIII. törvény, valamint végrehajtási rendeleteinek előírásai szerint kell eljárni. Az ajánlatnak tartalmaznia kell a felhívásban külön ki nem emelt egyéb nyilatkozatokat, igazolásokat és más dokumentumokat, melyeket a Kbt. kötelezően előír.

9. Az ajánlat összeállításával és benyújtásával kapcsolatban felmerült összes költség az ajánlattevőt terheli.


IV. TOVÁBBI INFORMÁCIÓK

[bookmark: _Hlk61947840]Az adózásra, a környezetvédelemre, a munkavállalók védelmére és a munkafeltételekre vonatkozó kötelezettségekről ajánlattevő tájékoztatást kaphat az alábbi címeken:

NNK:	1097 Budapest, Albert Flórián út 2-6., levélcím: 1437 Budapest, Pf. 839. tel: 06-1-476-1100, fax: 06-1-476-1390, zöld szám: 06-80-204-264, az ÁNTSZ intézeteinek, valamint a Megyei Kormányhivatalok Népegészségügyi Szakigazgatási Szerveinek és a Népegészségügyi Szakigazgatási Szervek Járási Népegészségügyi Intézeteinek elérhetőségei a www.nnk.gov.hu internet-címen található

MBFSZ:	1145 Budapest, Columbus u. 17-23., levélcím: 1590 Budapest, Pf. 95. tel: 06-1-301-2900, fax: 06-1-301-2903, zöld szám: 06-80-204-258, a területileg illetékes szervezeti egységek elérhetősége a www.mbfsz.gov.hu internet-címen található

NAV:	1054 Budapest, Széchenyi u. 2. tel: 06-1-428-5100, fax: 06-1-428-5509, kék szám: 06-40-42-42-42, a területileg illetékes regionális igazgatóságok elérhetősége a www.nav.gov.hu internet-címen található

Pest Megyei Kormányhivatal Környezetvédelmi és Természetvédelmi Főosztály: 1016 Budapest, Mészáros u. 58/a. tel: 06-1-224-9100, fax: 06-1-224-9163, a területileg illetékes felügyelőségek elérhetősége a http://www.kormanyhivatal.hu/hu/pest/szervezeti-egysegek-elerhetosegei/kornyezetvedelmi-es-termeszetvedelmi-foosztaly internet-címen található

Pénzügyminisztérium Munkavédelmi Főosztály:	1054 Budapest, Kálmán Imre u. 2. Postacím: 1369 Budapest, Pf.: 481. Telefon: (06 80) 204-292; (06 1) 896-3002 Fax: (06 1) 795-0884 Email: munkavedelmi-foo@pm.gov.hu, a munkaügyi központok elérhetősége a www.munka.hu internet-címen, egyéb információ a www.ommf.gov.hu internet-címen található. Az állami foglalkoztatási szerv, a munkavédelmi és munkaügyi hatóság kijelöléséről, valamint e szervek hatósági és más feladatainak ellátásáról szóló 320/2014. (XII. 13.) Korm. rendelet 14. § (3) bekezdése alapján a munkavédelmi hatósági hatáskörben eljáró kormányhivatal gyakorolja az Mvt. 81. §-ában meghatározott feladat- és hatásköröket. A munkavédelmi hatósági hatáskörben eljáró kormányhivatal ellátja továbbá mindazon munkavédelmi hatósági ellenőrzési feladatokat, amelyeket jogszabály nevesítve feladat- és hatáskörébe utal.
















V. MELLÉKLETEK, NYILATKOZATMINTÁK


1. számú melléklet

DOKUMENTUMOK JEGYZÉKE[footnoteRef:1] [1:  Kbt. 69. § (4)-(7) bekezdése alapján az alkalmassági követelményekre vonatkozó igazolások benyújtására felhívott ajánlattevőnek a csatolni szükséges dokumentumok listáját, a formanyomtatványokkal együtt - az ajánlati felhívásban foglaltaknak megfelelően – ajánlatkérő külön felhívása fogja tartalmazni.
] 



	Tartalomjegyzék

	Felolvasólap (EKR-ben kitöltött elektronikus űrlap)

	Ajánlati nyilatkozat a Kbt. 66. § (2) bekezdése alapján (EKR-ben kitöltött elektronikus űrlap)

	Igazolások, dokumentumok

	Nyilatkozat kizáró okokról a Kbt. 114. § (2) bekezdés alapján (EKR-ben kitöltött elektronikus űrlap,)

	Ajánlattevő(k) nyilatkozata(i) a Kbt. 62. § (1) bekezdésének kb) pontja tekintetében (EKR-ben kitöltött elektronikus űrlap)

	Ajánlattevő(k) nyilatkozata(i) kizáró okokról az alvállalkozók és a kapacitásait rendelkezésre bocsátó szervezetek vonatkozásában

	Folyamatban lévő változásbejegyzési eljárás esetében a cégbírósághoz benyújtott változásbejegyzési kérelem és az annak érkezéséről a cégbíróság által megküldött igazolás – (Nemleges tartalommal is csatolandó a nyilatkozat!) (EKR-ben kitöltött elektronikus űrlap

	Az ajánlatot aláírók aláírási címpéldánya, vagy a 2006. évi V. törvény 9. § (1) bekezdés szerinti aláírás-mintája.

	A cégkivonatban nem szereplő kötelezettségvállaló(k) esetében a cégjegyzésre jogosult személytől származó, az ajánlat aláírására vonatkozó (a meghatalmazó és a meghatalmazott aláírását is tartalmazó) írásos meghatalmazás.

	Közös ajánlattevők jelen közbeszerzési eljárásra tekintettel aláírt hatályos (konzorciális) szerződése (közös ajánlattétel esetén) az ajánlati dokumentáció IV. 3) pontja szerinti tartalommal - Opcionális

	Nyilatkozat az üzleti titokra vonatkozóan (EKR-ben kitöltött elektronikus űrlap)

	Egyéb igazolások, dokumentumok

	Az ajánlathoz csatolt nem magyar nyelven kiállított okirat, igazolás, nyilatkozat fordítása

	Az ajánlattételi felhívás, ajánlattételi dokumentáció és a Kbt. szerinti kötelező egyéb nyilatkozatok

	Ajánlatot alátámasztó dokumentumok

	Árazott költségvetés

	Az értékelési részszempontokra tett ajánlatot alátámasztó, szakembert bemutató Ajánlattevői nyilatkozat (EKR-ben kitöltött elektronikus űrlap)

	A szakember által aláírt szakmai önéletrajza, rendelkezésre állási nyilatkozata




SZAKMAI ÖNÉLETRAJZ

	SZEMÉLYES ADATOK

	Név:
	

	Születési idő:
	



	VÉGZETTSÉG/KÉPZETTSÉG
(Kezdje a legfrissebbel, és úgy haladjon az időben visszafelé!)

	Mettől meddig (év)
	Intézmény megnevezése
	Végzettség/képzettség megnevezése

	[év/hónap]-[év/hónap]
	
	

	[év/hónap]-[év/hónap]
	
	



	Kamarai nyilvántartási szám (adott esetben):
	

	Jogosultság megnevezése (adott esetben):
	

	Jogosultság megszerzésének időpontja (adott esetben):
	

	Jogosultság elérési útvonala (adott esetben):
	



	MUNKAHELYEK (FOGLALKOZTATÓ TÁRSASÁG), MUNKAKÖRÖK
(Kezdje az aktuálissal, és úgy haladjon az időben visszafelé!)

	Mettől meddig (év, hónap)
	Munkahely (foglalkoztató társaság)és munkakör megnevezése
(egyéni vállalkozó esetén, ezen tény jelölése)

	[év/hónap]-[év/hónap]
	

	[év/hónap]-[év/hónap]
	



	SZAKMAI GYAKORLAT
(Kezdje a legutolsóval, és úgy haladjon az időben visszafelé!)

	Korábbi projektek ismertetése 
az egyes szakmai tapasztalatok időtartama (legalább az vállalt szakmai tapasztalat megállapításához szükséges mértékében) év/hónap/ pontossággal
	ellátott munkakörök, feladatok megnevezése 

	
	

	
	

	
	



Rendelkezésre állási nyilatkozat:

Alulírott ……………………….., mint teljesítésbe bevonni kívánt szakember nyilatkozom, hogy a „Herceghalom - Útépítések” tárgyú közbeszerzési eljárásban a közbeszerzési eljárás eredményeként megkötésre kerülő szerződés teljesítésének teljes időtartamában a teljesítés céljából rendelkezésre fogok állni.

Kelt: ……………………………, … év … hó … nap
…..............................
s.k. aláírá

